                             højesterets dom
                       afsagt onsdag den 7. september 2016
sag 18/2016
(2. afdeling)
anklagemyndigheden
mod
t
(advokat poul merrild, beskikket)
i tidligere instanser er afsagt dom af retten i esbjerg den 20. maj 2015 og af vestre landsrets
10. afdeling den 17. november 2015.
i pådømmelsen har deltaget fem dommere: lene pagter kristensen, marianne højgaard
pedersen, jon stokholm, henrik waaben og jan schans christensen.
påstande
dommen er anket af anklagemyndigheden med påstand om skærpelse af straffen, herunder
således at straffen gøres ubetinget.
tiltalte, t, har påstået stadfæstelse.
anbringender
anklagemyndigheden har anført, at almindelige udmålingsprincipper samt karakteren og
grovheden af de pådømte forhold fører til, at straffen bør skærpes, navnlig således at straffen
gøres ubetinget.
ved lov nr. 152 af 18. februar 2015 blev reglerne i straffeloven om samfundstjeneste ændret
med henblik på øget anvendelse af samfundstjeneste som alternativ til ubetinget straf. forud
for lovændringen blev udbredelse af børnepornografi, jf. straffelovens § 235, stk. 1, som ud-
                                                 - 2 -
gangspunkt straffet med ubetinget fængsel. der er ikke i forarbejderne udtrykkeligt taget stil-
ling til, hvad straffen for denne forbrydelse skal være efter lovændringen, men udgangspunk-
tet om ubetinget straf bør opretholdes også efter lovændringen.
højesteret har ved dom af 30. maj 2016 (gengivet i ufr 2016 s. 3032), som omhandler brand-
stiftelse efter straffelovens § 181, stk. 1, anført, at opremsningen i forarbejderne til 2015-lov-
ændringen af lovovertrædelser, hvor kriminalitetens art fortsat vil have væsentlig selvstændig
betydning for valget mellem samfundstjeneste og ubetinget fængsel, ikke kan anses for ud-
tømmende. højesteret fandt dog, at brandstiftelse efter straffelovens § 181, stk. 1, ikke gene-
relt kan sidestilles med de lovovertrædelser, hvor udgangspunktet fortsat er ubetinget fængsel.
sager om besiddelse og udbredelse af børnepornografi er af en sådan karakter, at de generelt
kan sidestilles med de lovovertrædelser, hvor udgangspunktet ifølge forarbejderne til 2015-
lovændringen er ubetinget fængsel, ligesom disse sager også i øvrigt er af en sådan karakter,
at der bør idømmes ubetinget straf. straffelovens § 235 tager sigte på at beskytte børn mod
dels det strafbare og krænkende misbrug, der finder sted i forbindelse med optagelsen af bil-
lederne mv., dels den efterfølgende selvstændige krænkelse af barnet, der finder sted ved, at
fotografier, film eller lignende af den pågældende i seksuelle situationer udbredes i en videre
og eventuelt ubestemt kreds. børn, der indgår i børnepornografisk materiale, må endvidere
antages at være særligt værgeløse ofre.
der foreligger ikke særlige omstændigheder i denne sag, som efter en individuel vurdering
bør føre til, at straffen alligevel skal gøres betinget med vilkår om samfundstjeneste.
t har anført, at der netop bør idømmes samfundstjeneste i en sag som den foreliggende.
landsrettens begrundelse for at vælge en betinget dom med vilkår om samfundstjeneste er i
overensstemmelse med bemærkningerne til lov nr. 152 af 13. februar 2015.
det kan endvidere udledes af højesterets dom af 30. maj 2016, at der kan idømmes betingede
domme med vilkår om samfundstjeneste selv i sager om grovere kriminalitet.
                                                  - 3 -
i denne sag foreligger der særlige omstændigheder, som efter en individuel vurdering må føre
til, at straffen i alle tilfælde bør gøres betinget med vilkår om samfundstjeneste, sådan som
både byretten og landsretten har fundet det forsvarligt.
t er ikke tidligere straffet. han er endvidere i behandling for sit alkoholmisbrug, ligesom han
er i sexologisk behandling. kriminalforsorgen har vurderet, at han er egnet til at modtage en
betinget dom med vilkår om samfundstjeneste.
supplerende sagsfremstilling
t anvendte bl.a. programmet skype til chatkorrespondance med tre personer, som han mod-
tog børnepornografisk materiale fra, og som han udbredte 29 filer med børnepornografisk
materiale til.
i en chat med en bruger kaldet ”x” skrev t bl.a.: ”det er din tur til at sende bare ved det jamen
helst sma der for pik eller sma der bliver brugt exstremt”.
t skrev i en chat med en bruger kaldet ”y” bl.a.: ”det skal være yngre alså gider jeg ikke”.
i forbindelse med en chat med en bruger kaldet ”z” skrev t bl.a.: ”elsker små piger der bliver
kneppet og gernebrugt mere hård også kan da sende film hvis du er til drenge også”.
sagen mod t blev indledt på grundlag af en privat anmeldelse indgivet den 13. maj 2014, som
førte til, at politiet den 23. juni 2014 tog personlig kontakt til t og foretog ransagning på hans
bopæl.
rigsadvokaten har i meddelelse nr. 9/2005 udfærdiget retningslinjer, ifølge hvilke politikred-
sen, inden der rejses tiltale for overtrædelse af straffelovens § 235, skal foretage en vurde-
ring/kategorisering af grovheden af det fundne materiale. i meddelelsen er anført følgende 3
kategorier:
        ”1)     fremstillinger uden seksuel aktivitet (kategori 1): omfatter fotografier,
                filmsekvenser og andre visuelle gengivelser af børn, der fremstår som under 18
                år, hvor barnet er alene på billedet, og hvor der ikke foregår seksuel aktivitet
                med andre, herunder billeder med fokusering på kønsdelene, onani og anden
                egen seksuel berøring, jf. dog nedenfor under kategori 2, sidste punktum.
                                                  - 4 -
        2)     fremstillinger med seksuel aktivitet (kategori 2): omfatter fotografier,
               filmsekvenser og andre visuelle gengivelser af børn, der fremstår som under 18
               år, hvor der er to eller flere aktører på billedet, og hvor der er seksuel aktivitet,
               herunder samleje og anden kønslig omgængelse end samleje, jf. straffelovens §§
               222, 224 eller 225, samt tilfælde, hvor barnet udsættes for berøringer omfattet af
               straffelovens § 232. fremstillinger, hvor barnet er alene på billedet, og hvor bar-
               net indfører fingre eller redskaber i egne kønsåbninger (vaginalt/analt), er tillige
               omfattet.
        3)     fremstillinger af særligt grove seksuelle forhold (kategori 3): omfatter fotogra-
               fier, filmsekvenser og andre visuelle gengivelser af børn, der fremstår som under
               18 år, hvor barnet fremstilles som udsat for voldtægt, tvang, trusler eller lig-
               nende, eller hvor barnets liv fremstilles som udsat for fare eller fremstilles som
               udsat for grov vold eller som udsat for alvorlig skade. tilfælde, hvor barnet
               fremstilles som udsat for seksuel omgang med dyr, og tilfælde, hvor den seksu-
               elle aktivitet involverer et barn, der fremstår som mellem 0-3 år, er ligeledes om-
               fattet.”
højesterets begrundelse og resultat
t er fundet skyldig i overtrædelse af straffelovens § 235, stk. 1 og 2, ved at have været i be-
siddelse af og udbredt børnepornografisk materiale.
han har været i besiddelse af 75 billeder og 7 filmsekvenser med børnepornografisk materi-
ale, som er blevet kategoriseret i overensstemmelse med rigsadvokatens meddelelse nr.
9/2005. af de 75 billeder var de 42 i kategori 1, der indeholder fremstillinger uden seksuel
aktivitet, 23 var i kategori 2, der indeholder fremstillinger med seksuel aktivitet, og de 10 var
i kategori 3, der indeholder fremstillinger af særligt grove seksuelle forhold. af de 7 filmse-
kvenser var de 2 i kategori 1, og de 5 var i kategori 2.
t har endvidere udbredt 29 filer med børnepornografisk materiale til tre uidentificerede per-
soner.
højesteret tiltræder, at straffen er fastsat til fængsel i 60 dage.
sagens hovedspørgsmål er, om der er grundlag for at gøre straffen betinget med vilkår om
samfundstjeneste.
                                                - 5 -
ved lov nr. 152 af 18. februar 2015 om ændring af bl.a. straffeloven er reglerne om sam-
fundstjeneste revideret med henblik på en øget anvendelse af samfundstjeneste som alternativ
til ubetinget fængsel. straffen for udbredelse af børnepornografi var efter nyere landsretsprak-
sis indtil lovændringen i 2015 som udgangspunkt ubetinget fængsel.
som fastslået i højesterets dom af 30. maj 2016, gengivet i ufr 2016 s. 3032, kan oprems-
ningen i forarbejderne til lov nr. 152 af 18. februar 2015 af lovovertrædelser, hvor kriminali-
tetens art fortsat vil have væsentlig selvstændig betydning for valget mellem samfundstjeneste
og ubetinget fængsel, ikke anses for udtømmende. der kan således forekomme andre former
for kriminalitet end de, der udtrykkeligt er nævnt i forarbejderne, hvor udgangspunktet fortsat
vil være ubetinget fængselsstraf.
sager om besiddelse og udbredelse af børnepornografisk materiale efter straffelovens § 235,
stk. 1 og 2, omfatter forhold af meget forskellig karakter og grovhed. nogle sager vil derfor
skulle afgøres med en ubetinget dom, i andre sager kan straffen gøres helt eller delvis betinget
med vilkår om samfundstjeneste, og i atter andre sager kan straffen gøres betinget uden vilkår
herom. ved valget mellem de tre sanktionsformer må der tages hensyn til de konkrete om-
stændigheder, herunder antallet af børnepornografiske fremstillinger, grovheden af det børne-
pornografiske indhold, og om der alene er tale om besiddelse eller også om udbredelse, og i
givet fald omfanget heraf. der må endvidere tages hensyn til tiltaltes personlige forhold.
t er bl.a. fundet i besiddelse af 10 billeder, der indeholder fremstillinger af særligt grove sek-
suelle forhold, herunder seksuel aktivitet med meget små børn. endvidere har han bl.a. været i
besiddelse af 23 billeder og 5 filmsekvenser med gengivelser af børn, der indgår i seksuel
aktivitet. herudover har han udbredt 29 filer med børnepornografisk materiale.
i forbindelse med udbredelsen af de omhandlede filer havde t chatkorrespondance med per-
soner, som han delte filer med og modtog filer fra, og i den forbindelse efterspurgte han bl.a.
materiale med små børn, der blev udsat for ekstrem/hård seksuel behandling.
højesteret finder, at der i hvert fald ikke under disse omstændigheder er grundlag for at gøre
straffen betinget med vilkår om samfundstjeneste.
                                              - 6 -
oplysningerne om ts personlige forhold kan ikke føre til et andet resultat. det samme gælder
oplysningerne om, at han alene var i besiddelse af det børnepornografiske materiale i en kor-
tere periode, da dette skyldes, at forholdene blev bragt til ophør som følge af politianmeldel-
sen.
højesteret stadfæster herefter landsrettens dom med den ændring, at straffen gøres ubetinget.
                                      thi kendes for ret:
landsrettens dom stadfæstes med den ændring, at straffen gøres ubetinget.
statskassen skal betale sagens omkostninger for højesteret.
